**Tuairimí a chur in iúl**

**Mo thuairim féin**

1. Féach ar an liosta de chineálacha caitheamh aimsire sa chiorcal thíos. Scríobh caitheamh aimsire amháin le gach frása 1 - 6, ag léiriú do thuairime faoi.

Mar shampla: Is breá liom leadóg.

1. Is fearr liom \_\_\_\_\_\_\_\_\_\_\_
2. Is breá liom \_\_\_\_\_\_\_\_\_\_\_
3. Is maith liom \_\_\_\_\_\_\_\_\_\_\_
4. Ní maith liom \_\_\_\_\_\_\_\_\_\_
5. Is fuath liom \_\_\_\_\_\_\_\_\_\_\_
6. Níl suim dá laghad agam i/sa \_\_\_\_\_\_\_\_\_\_\_
7. Cuir ceist ar do pháirtnéir faoi na cineálacha caitheamh aimsire éagsúla, mar shampla: *an maith leat leadóg?* Nuair a chuireann do pháirtnéir ceisteanna ortsa, mar shampla: *An maith leat peil?* bain úsáid as na frásaí ar nós: *Is fuath liom peil*, ag brath ar do thuairim phearsanta.
8. Cum cúig ráiteas faoi chineálacha caitheamh aimsire **do pháirtnéara**. Déan iarracht **ráitis bhréagacha** a chruthú. Léigh na ráitis amach. Beidh ar do pháirtnéir easaontú leat agus a thuairim faoin gcaitheamh aimsire sin a chur in iúl. Mar shampla: *Tusa*: Is maith **leat** galf. *Do pháirtnéir*: Ní maith. Níl suim dá laghad agam sa ghalf.
9. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
10. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
11. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
12. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
13. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Treoracha don mhúinteoir**

**Tuairimí a chur in iúl faoi chaitheamh aimsire Labhairt**

**Le múineadh**

Ag fiafraí de dhuine an maith leis caitheamh aimsire áirithe agus an cheist sin a fhreagairt, tuairimí a chur in iúl faoi chaitheamh aimsire

**Moltaí**

1. Mínigh don rang go mbeidh sibh ag cur tuairimí in iúl faoi chaitheamh aimsire anois.
* Cuir an cheist: *An maith leat spórt / peil / rugbaí / iomáint / ceol?* srl ar fhoghlaimeoirí éagsúla. Beidh cur amach ag na foghlaimeoirí ar an gceist seo i ndiaidh **Thopaic 4 An Teach agus Lóistín.** Beidh tú ag súil le freagraí ar nós: *Is maith* agus *Ní maith*.
* Oscail an sleamhnán **An maith leat?** sa taispeántas PowerPoint **Gníomhaíochtaí Labhartha** mar chabhair,más gá.
* Cuir na habairtí seo a leanas i láthair na bhfoghlaimeoirí ó bhéal, ar thréshoilseán agus déan athrá orthu:

*Is fearr liom…*

*Is breá liom…*

*Is maith liom…*

*Ní maith liom…*

*Is fuath liom…*

*Níl suim dá laghad agam i/sa*…

* Nó, oscail an sleamhnán **Tuairimí a chur in iúl** sa taispeántas PowerPoint **Gníomhaíochtaí Labhartha**.
* Cuir i gcuimhne dóibh go gcuirtear séimhiú ar an ainmfhocal i ndiaidh an réamhfhocail *sa* (más féidir) agus iarr orthusan roinnt samplaí a chur ar fáil.

Samplaí: *sa cheol*

*sa ghalf*

*sa pheil*

1. Tabhair cóip den bhileog **Tuairim a chur in iúl - Mo thuairim féin** do gach foghlaimeoir.
* Mínigh na treoracha ag barr na bileoige dóibh. Féachfaidh na foghlaimeoirí ar an liosta de chineálacha caitheamh aimsire sa chiorcal. Scríobhfaidh siad caitheamh aimsire amháin le gach frásaí 1-6, ag léiriú a dtuairimí faoi. Mar shampla: *Is breá liom leadóg*.
* Ceartaigh an ghníomhaíocht trí iarraidh ar fhoghlaimeoirí a dtuairimí a chur in iúl. Lean ar aghaidh go dtí ceist **2.**
* Mínigh na treoracha a bhaineann le ceist **2** do na foghlaimeoirí. Cuirfidh siad ceisteanna ar a bpáirtnéirí faoi na cineálacha caitheamh aimsire éagsúla sa chiorcal atá sa chéad cheist, mar shampla: *An maith leat leadóg?* Nuair a thugann siad freagraí beidh orthu úsáid a bhaint as na frásaí ar nós: *Is fuath liom peil*, ag brath ar a dtuairimí pearsanta.
* Téigh timpeall an ranga ag éisteacht leo fad is atá siad i mbun na gníomhaíochta. Ceartaigh aon bhotúin a thugann tú faoi deara ó thaobh struchtúr na teanga de agus ó thaobh foghraíochta de. Ceartaigh an ghníomhaíocht trí iarraidh ar na foghlaimeoirí ceisteanna a chur ort.
* Mínigh na treoracha a bhaineann le ceist **3** do na foghlaimeoirí. Cruthóidh siad cúig ráiteas faoi chaitheamh aimsire a bpáirtnéirí. Déanfaidh siad iarracht **ráitis bhréagacha** a chruthú. Léifidh siad na ráitis amach. Beidh ar a bpáirtnéirí easaontú leo agus a dtuairimí faoin gcaitheamh aimsire sin a chur in iúl. Mar shampla: *Foghlaimeoir A*: Is maith leat galf. *Foghlaimeoir B*: Ní maith. Níl suim dá laghad agam sa ghalf**.**
* Cuir na foghlaimeoirí ag obair i mbeirteanna. Iarr orthu labhairt leis na daoine atá in aice leo agus abairtí a chur le chéile a mbeadh na nathanna 1 – 6 faoi cheist **1** mar thús leo. Mínigh dóibh gur féidir leo an stór focal a d’fhoghlaim siad sa topaic seo nó aon stór focal eile atá oiriúnach a úsáid. Abair go mbeidh tú ar fáil le linn na gníomhaíochta le focail nach bhfuil ar eolas acu a chur ar fáil dóibh.
* I ndiaidh cúpla nóiméad, iarr ar chuid acu na habairtí a chum siad a rá os ard. Ag deireadh na gníomhaíochta, tabhair aon fhocal nua a tháinig chun cinn le linn na gníomhaíochta don rang ar fad. Ceartaigh aon bhotún a rinne siad le linn na gníomhaíochta.

Moltar na gníomhaíochtaí seo a nascadh leis an mbileog **Tuairimí (Éisteacht)** nó leis an ngníomhaíocht **Tuairimí a chur in iúl** sna gníomhaíochtaí **An Banc Teanga**.